CELEX: 62011TN0644
Language: et
Date: 2011-12-09 00:00:00
Title: Kohtuasi T-644/11 P: 9. detsembril 2011 esitatud apellatsioonkaebus Avaliku Teenistuse Kohtu 29. septembri 2011 . aasta otsuse peale kohtuasjas F-74/10: Kimman versus komisjon

3.3.2012   
            
            
               ET
            
            
               Euroopa Liidu Teataja
            
            
               C 65/14
            
         9. detsembril 2011 esitatud apellatsioonkaebus Avaliku Teenistuse Kohtu 29. septembri 2011. aasta otsuse peale kohtuasjas F-74/10: Kimman versus komisjon
   (Kohtuasi T-644/11 P)
   2012/C 65/27
   Kohtumenetluse keel: prantsuse
   
      Pooled
   
   
      Apellatsioonkaebuse esitaja: Eugène Emile Kimman (Overijse, Belgia) (esindajad: advokaadid L. Levi ja M. Vandenbussche)
   
      Teine menetluspool: Euroopa Komisjon
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tühistada Avaliku Teenistuse Kohtu 29. septembri 2011. aasta otsus kohtuasjas F-74/10;
            
         
               —
            
            
               seetõttu rahuldada apellandi poolt esimeses kohtuastmes esitatud nõuded;
               
                           —
                        
                        
                           tühistada hageja 2008. aasta hindamisaruanne;
                        
                     
                           —
                        
                        
                           mõista mõlema kohtuastme kulud välja vastustajalt.
                        
                     
         
               —
            
            
               mõista mõlema kohtuastme kohtukulud välja vastustajalt.
            
         
      Väited ja peamised argumendid
   
   Apellatsioonkaebuse põhjenduseks esitab apellant neli väidet.
   
               1.
            
            
               Esimene väide, et
               
                           —
                        
                        
                           Avaliku Teenistuse Kohus rikkus Euroopa Liidu ametnike personalieeskirjade artikli 43 üldiste rakendussätete I lisa artikli 6 lõiget 8 ja moonutas toimikumaterjale ning rikkus ilmse hindamisvea kontrollimise kohustust, analüüsides väidet, et hindaja ei võtnud arvesse ad hoc rühma arvamust.
                        
                     
         
               2.
            
            
               Teine väide, et
               
                           —
                        
                        
                           Avaliku Teenistuse Kohus moonutas toimikumaterjale ja tõendamiskoormist ning ei täitnud põhjendamiskohustust, analüüsides väidet, et edasikaebemenetlus ei toimunud korrektselt ning et esimeses kohtuastmes vaidlustatud hindamisaruanne on puudulikult põhjendatud.
                        
                     
         
               3.
            
            
               Kolmas väide, et
               
                           —
                        
                        
                           Avaliku Teenistuse Kohus ei täitnud kohustust kontrollida põhjendamiskohustuse täitmist ja ilmse hindamisvea olemasolu ning rikkus Euroopa Liidu ametnike personalieeskirjade artikli 43 üldiste rakendussätete artikli 4 lõiget 6, analüüsides etteheidet, et apellandi poolt institutsiooni huvides tehtud töö jäeti arvesse võtmata.
                        
                     
         
               4.
            
            
               Neljas väide, et
               
                           —
                        
                        
                           Avaliku Teenistuse Kohus moonutas toimikumaterjale ja tõendamiskoormist ning ei täitnud kohustust kontrollida ilmse hindamisvea olemasolu, analüüsides etteheidet, mis puudutas hindaja hinnangut sellele, kas apellant järgis või mitte talituse katselist ümberkorraldamist alates 2008. aastast.